Krapinsko-zagorska županija

Krapinsko-zagorska županija je županija koja se nalazi u sjeverozapadnom dijelu Republike Hrvatske i pripada prostoru središnje Hrvatske. Ime joj dolazi od regije zvane Hrvatsko zagorje kojeg djelomično pokriva, te Krapine koja predstavlja njeno sjedište.

Administrativna podjela i stanovništvo 

Krapinsko-zagorska županija je podijeljena na 7 gradova i 25 općina.
 Gradovi:
 Grad Donja Stubica
 Grad Klanjec
 Grad Krapina (sjedište županije)
 Grad Oroslavje
 Grad Pregrada
 Grad Zabok
 Grad Zlatar.
 Općine:
 Općina Bedekovčina
 Općina Budinščina
 Općina Desinić
 Općina Đurmanec
 Općina Gornja Stubica
 Općina Hrašćina
 Općina Hum na Sutli
 Općina Jesenje
 Općina Konjščina
 Općina Kraljevec na Sutli
 Općina Krapinske Toplice
 Općina Kumrovec
 Općina Lobor
 Općina Mače
 Općina Marija Bistrica
 Općina Mihovljan
 Općina Novi Golubovec
 Općina Petrovsko
 Općina Radoboj
 Općina Stubičke Toplice
 Općina Sveti Križ Začretje
 Općina Tuhelj
 Općina Veliko Trgovišće
 Općina Zagorska Sela
 Općina Zlatar-Bistrica

Popis stanovništva 2001. 
Prema popisu stanovništva 2001. godine na području Krapinsko-zagorske županije živjelo je 142.432 stanovnika, što iznosi 3,2% od ukupnog broja stanovnika Republike Hrvatske. Etnički sastav je bio sljedeči: Hrvati 98.4 %, Slovenci 0.3 %, Srbi 0.2 % i drugi.

Na području Krapinsko-zagorske županije prevladavaju naselja seoskih obilježja. Naselja koja su proglašena gradovima predstavljaju područja prijelaznog urbano-seoskog karaktera. U urbaniziranom području općina i gradova živi oko 36.142 stanovnika što je 24% ukupnog broja stanovnika županije.
Porast broja stanovnika kontinuirano je prisutan u svim urbaniziranim naseljima dok se u seoskim naseljima bilježi smanjenje broja stanovnika.

Županijska uprava

Zemljopis
Zasebna je geografska cjelina koja se pruža od vrhova Macelja i Ivančice na sjeveru do Medvednice na jugoistoku. Zapadna granica, ujedno i državna s Republikom Slovenijom, je rijeka Sutla, a istočna granica je vododjelnica porječja Krapine i Lonje. Ovako razgraničen prostor županije podudara se s prirodnom regijom Donje Zagorje.

Županija Krapinsko-zagorska graniči :
 na sjeveru s Republikom Slovenijom i Varaždinskom županijom
 na zapadu s Republikom Slovenijom
 na jugu s gradom Zagrebom i Zagrebačkom županijom
 na istoku sa Zagrebačkom i Varaždinskom županijom.

Površinom je jedna od manjih županija (1224,22 km²), ali je gustoćom stanovnika od 116 st./km² iznad hrvatskog prosjeka (78 st./km²) te je, uz Međimursku i Varaždinsku županiju, najgušće naseljeno područje zemlje.

Kroz županiju prolazi autocesta A2 Zagreb–Macelj, dio europske ceste E59 koja povezuje Hrvatsku sa zemljama srednje Europe.

Klimatska obilježja 
Na području Krapininsko-zagorske županije vlada kontinentalno-humidni tip klime koji karakteriziraju umjereno topla ljeta i dosta kišovite i hladne zime.
 Temperatura zraka
Najveće temperature koje prelaze 30 °C zabilježene su u lipnju, srpnju i kolovozu. Minimalne godišnje temperature niže od 10 °C zabilježene su u siječnju (–20,5 °C), veljači (–22 °C), ožujku (–15,5 °C) i prosincu (–17,2 °C). Samo tri mjeseca (lipanj, srpanj i kolovoz) nemaju negativnih temperatura. Ledenih dana u godini ima pretežno u mjesecu siječnju, veljači i prosincu.
 Padaline
Krapinsko-zagorska županija je područje kontinentalnog oborinskog režima s čestim i obilnim kišama u svibnju, lipnju i srpnju tj. u toku vegetacijskog perioda. Drugi oborinski maksimum je u studenom dok je najmanje oborina u mjesecu veljači i ožujku.
 Magla
Magla se pojavljuje tijekom cijele godine i u ljetnoj sezoni u jutarnjim i večernjim razdobljima dana, u zimskom razdoblju tijekom cijelog dana. Najveći broj dana s maglom imaju rujan, listopad, studeni i prosinac. Godišnje je ukupno 56 dana s maglom (15,3% godine sa smanjenom vidljivošću).
 Vjetar
U Zagorju se strujanje vjetrova modificira pod utjecajem reljefa. Najučestaliji su zapadni vjetrovi sa 45% trajanjem tijekom godine. Na drugom mjestu su istočni vjetrovi sa 29% trajanja, dok je vremensko razdoblje bez vjetra oko 6% godišnjeg vremena. Maksimalne jačine vjetra kreću se od 6–9 Bofora, a najjači vjetrovi javljaju se od kasne jeseni do početka proljeća.

Povijest

Gospodarstvo

Kultura 
Dani Ksavera Šandora Gjalskog - http://www.danigjalskog.com/

Znamenitosti

Eksterni linkovi 

 Službena stranica županije 
 http://www.zagorje.hr/

 
Hrvatske županije